b'\n_START_ARTICLE_\nMerkuryo (mitolohiya)\n_START_PARAGRAPH_\nSa mitolohiyang Romano, si Merkuryo (sa Ingles: Mercury, sa Kastila: Mercurio) ay ang diyos ng kalakalan, ng mga mangangalakal, mga magnanakaw, at mga manlalakbay. Siya ang mensahero ng mga diyos. Madalas siyang inilalarawan bilang nakasuot ng mga sandalyas na mayroong mga pakpak at humahawak ng isang patpat na mayroong dalawang mga ahas na nakapaligid dito. Ipinakita niya sa mga kaluluwa ng mga patay ang daan papunta sa lupain at kaharian ni Pluto.'